Alternativna televizija

Alternativna televizija (ATV) jest privatna komercijalna televizija u Bosni i Hercegovini. Sjedište televizije se nalazi u Banjoj Luci.

 Historija 
mini|Sjedište Alternativne televizije u Banjoj Luci
Alternativna televizija osnovana je u septembru 1996. kao dopisnička jedinica prve međuentitetske TV-mreže zajedno sa OBN Televizijom iz Sarajeva.

Alternativnu televiziju i Televiziju OBN osnovao je Visoki predstavnik Evropske unije s ciljem stvaranja neutralnih i nezavisnih televizija u Bosni i Hercegovini. Program ATV-a emitirao se dva sata dnevno na području Banje Luke i okolnih mjesta.

Godine 1997, Alternativna televizija dobija neophodne licence i dozvole za emitiranje TV-signala (s dosadašnjeg lokalnog nivoa) za područije Republike Srpske. Televizija prelazi u privatno vlasništvo, raste ukupna dnevna produkcija, poboljšavaju se profesionalni standardi u tehničkom i uređivačkom smislu.

Godine 2001. Alternativna televizija postala je druga po gledanosti TV-stanica u Republici Srpskoj i četvrta u Bosni i Hercegovini.

U augustu 2001. ATV kao druga najveća komercijalna TV-stanica u Bosni i Hercegovini s Hayat TV-om osniva Mrežu plus, prvu komercijalnu TV-mrežu u toj zemlji.

Od maja 2006. godine ATV program emitira iz vlastitih prostorija. ATV posjeduje produkcijski studio površine 180m2, visine 7m. Alternativna televizija svojim TV-signalom pokriva 90% teritorije Republike Srpske.

 Program 
Program se emitira preko vlastitih TV-predajnika, putem sistema kablovskih operatora u Bosni i Hercegovini i regiji, na satelitu te podsredstvom IPTV platforme BosnaTV.

Programsku šemu Alternativne televizije čini 30% vlastite produkcije, a značajan dio nje su vijesti i informativni programi.

Program Plus zajednički je program kojeg partnerski emitiraju Hayat TV i Alternativna televizija na nivou Bosne i Hercegovine.

 Reference 

 Vanjski linkovi 


Kategorija:TV stanice osnovane 1996.
Kategorija:Bosanskohercegovačke TV-stanice
Kategorija:Mediji u Banjoj Luci